9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 207 της 31 Μαρτ./8 Απρ. 1975 (ΦΕΚ Α΄ 63) (Διορθ. Ημαρτ. εν ΦΕΚ Α΄ 103 της 31 Μαΐου 1975) Περί ιδρύσεως τακτικής έδρας παρά τη Φιλοσοφική Σχολή του Πανεπιστημίου Θεσσαλονίκης. Έχοντες υπ’ όψει: 1)Τας διατάξεις των άρθρ. 2 (παρ. 3) και 5 (παρ. 3) της από 3.9.74 Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα», 2)την απόφασιν της συνελεύσεως των καθηγητών της Φιλοσοφικής Σχολής του Πανεπιστημίου Θεσσαλονίκης (συνεδρία 24.10.74) και 3)την υπ’ αριθ. 65/1975 γνωμοδότησιν του Συμβουλίου της Επικρατείας, προτάσει του Ημετέρου Υπουργού Εθνικής Παιδείας και Θρησκευμάτων, αποφασίζομεν: 1.Ιδρύομεν παρά τη Φιλοσοφική Σχολή του Πανεπιστημίου Θεσσαλονίκης τακτικήν έδραν της Νεωτέρας Ελληνικής Φιλολογίας, του αυτού περιεχομένου προς την ήδη υφισταμένην ομοίαν Β΄ τακτικήν έδραν της Νεωτέρας Ελληνικής Φιλολογίας. 2.Η ως άνω ιδρυομένη τακτική έδρα της Νεωτέρας Ελληνικής Φιλολογίας διέπεται υπό της παρ. 3 του άρθρ.2 της από 3ης Σεπτ. 1974 Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα». Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π. Δ/τος. 